.320 HISTORIA DENSI ET RARI 



licet cohibeatur ab arcta compage sua. Nam si 

 accipias vitrum ignitum, et majorem in modum cale- 

 factum, et ponas illud supra tabulam lapideam, aut 

 simile aliquod corpus durum (licet et ipsa tabula 

 ilia, seu corpus bene calefactum fuerit, ut frigori 

 causa imputari non possit), rumpetur prorsus vitrum, 

 duritie lapidis scilicet tumorem ilium occultum vitri 

 repercutiente. Itaque solent in hujusmodi casu, 

 quando vitrum fervens summovetur ab igne, sub- 

 sternere ipsi pulverem aliquem, aut arenam mollem, 

 quae suaviter cedens tumorem in partibus vitri non 

 retundat 



21. Etiam pilae e bombardis emissae, postquam 

 non solum vehi, sed et gliscere aut labi omnino de- 

 sierint, adeo ut ad aspectum sint prorsus immobiles, 

 tamen diu post, magnum deprehenduntur habere 

 tumultum et pulsationem in minimis ; adeo ut, si 

 aliquid superponatur, magnam vim patiatur : neque 

 id tarn a calore comburente, quam a palpitatione 

 percussiva. 



22. Bacula lignea recentia, sub cineribus calidis 

 detenta et versata, induunt mollitudinem, ut melius 

 flectantur ad arbitrium. Experire quid fiat in ba- 

 culis antiquioribus et in cannis. 



23. Apertura combustibilium ea est, ut per 

 ignem primo emittant fumum, dein concipiant flam- 

 mam, postremo deponant cinerem. 



24. In corporibus quae continent humorem 

 aqueum, et a flamma abhorrentem, in compage 

 clausa et compacta (qualia sunt folia lauri, et alia 

 non porosa, sales, et similia) ea est apertura per 



